Freezywater

Freezywater er et område i distriktet Enfield i det nordlige London. Det defineres gjerne som området på begge sider av Hertford Road mellom Ordnance Road og Mollison Avenue/Bullsmoor Lane. Det ligger mellom Bullsmoor i vest, Enfield Lock i øst, Enfield Wash i sør og Waltham Cross i nord. Stedet er beskrevet som et noe glansløst boligområde i det nordøstlige hjørnet av Enfield, sør for motorveien M25.«Freezywater, Enfield», Hidden London

 Etymologi 
Stedsnavnet er første gang dokumentert som Freezywater i 1768 og deretter i to ord som Freezy Water i 1819. Det var opprinnelig et navn på en lokal vanndam som siden har forsvunnet da et kloakkanlegg ble bygget ved Ramney Marsh. Den triste vanndammen frøs rask over i kalt vær, derav navnet.Mills, A.D. (2001): Oxford Dictionary of London Place Names, ISBN 0-19-860957-4, s. 85 

 Historie 
Stedet har navn etter gården Freeze Water Farm som stod der på 1700-tallet, og stedet fikk navn etter gården.Enfield: Growth before 1850, British History Online

Sognekirken, dedikert sankt Georg, en stor gotisk bygning i rød murstein, ble bygget i tidsrommet 1900 og 1906. Et planlagt tårn ble aldri bygget. Den erstattet en midlertidig jernkirke rett ved siden som likevel forble i bruk som samfunnshus i mange år.Baker, T.F.T.; Pugh, R.B., red. et al. (1976): «Enfield: Churches» i: A History of the County of Middlesex: Volume 5: Hendon, Kingsbury, Great Stanmore, Little Stanmore, Edmonton Enfield, Monken Hadley, South Mimms, Tottenham. Institute of Historical Research.

Under den andre verdenskrig ble Chesterfield School truffet av en V1-rakett. Royal Small Arms Factory lå bare et par kilometer øst for skolen, og kan ha vært det egentlige målet, men rakettene var lite treffsikre. Eksplosjonen krevde bare ett offer, en lærer som så etter om alle barna var i sikkerhet. Bailey, Den: «A Few World War II Memories of a young Boy»WW2 People's War, BBCEnfield at War  (PDF)

De nærmeste jernbanestasjonene er Enfield Lock, Waltham Cross og Turkey Street. 

Referanser

Kategori:Steder i Enfield